
TIL TREDJE UDGAVE 
Dette lille skrift er fremkommet på baggrund af spørgsmål fra 
både studerende og lægfolk. 

Emnet korrektion er den vanskeligste enkeltdisciplin for 
astrologen. Korrektion er ofte omgærdet af mystificering 
og følelsesladet hang til dette eller hint system. I sidste ende 
handler det dog blot om et redskab, hvis værdi viser sig gen- 
nem praktisk brug. 

Første kapitel kræver ingen specielle forudsætninger at 
sætte sig ind i. Det indeholder en almen diskussion af fød- 
selstidspunktet. Dette spørgsmål kommer alle studerende og 
praktiserende ud for at skulle besvare jævnligt. En nøgtern 
argumentation på almindeligt dansk er derfor nødvendig. 

Andet kapitel forudsætter et videregående kendskab til 
astrologi — svarende til grundkursus plus kurser i tydning og 
prognoseteknik. 

Skriftet her omhandler alene korrektion af menneskers 
horoskoper, dvs. inden for det klassiske felt, Natal Astrologi. 


Bornholm, august 1993 
TIL FJERDE UDGAVE 
Indholdet er i alt væsentligt lig tredje udgave. 


Bornholm, august 2008 
Claus Houlberg 

Hvorfor korrigere ? 


Dette kapitel giver et overblik over fødsels-tidspunktets fast- 
læggelse. Dette spørgsmål er egentlig blot akademisk, set udfra 
en praktisk astrologisk synsvinkel — idet man er født, når man 
er født. 

Imidlertid kan der være adskillige fejlkilder ved tidtagnin- 
gen. Derfor er en korrektion ofte nødvendig som ren og skær 
kontrol af fødselstidspunktets brugbarhed astrologisk. 


Hvad er korrektion ? 

Korrektion kunne også kaldes justering. Det, der skal justeres 
er fødselstidspunktets nøjagtighed — således at fødselshoro- 
skopet (radix) kan blive opstillet så korrekt som nødvendigt og 
muligt. Men hvad vil korrekt sige? 

At et fødselshoroskop er korrekt vil sige, at der er så nær 
og entydig overensstemmelse mellem det forventede begiven- 
hedsmønster i horoskopet — dvs. de faktisk indtrufne begiven- 
heder i personens liv og deres tidsmæssige afstande. 

Bestemte astrologiske faktorer optræder samtidig med 
bestemte begivenheder (synkronicitet) — eller man kan sige at 
de afspejler bestemte begivenheder (analogi). Der også blandt 
praktiserende astrologer en stående diskussion om den faktiske 
og filosofiske natur af den påviselige sammenhæng mellem 
himmelske fænomener og jordiske begivenheder. 

Den bagvedliggende astrologiske teori og filosofi er un- 
der alle omstændigheder, at det ikke er tilfældigt, hvornår en 
begivenhed indtræffer — eller om den indtræffer overhovedet. 

Det er et nøje fastlagt begivenhedsmønster, der kun ændrer sig 
efter bestemte lovmæssigheder i Naturen. 

Hvis dette ikke var tilfældet ville det overhovedet ikke være 
meningsfuldt at opstille et fødselshoroskop og tolke dets sym- 
bolik, således som astrologer gør. 

At astrologien som disciplin og videnskab er baseret på 
denne form for lovmæssighed er forudsætningen for ovetr- 
hovedet at kunne praktisere dette fag. I oldtiden udtryktes 
sammenhængen med maksimet "Som foroven, så forneden”, 
Og som alle lovbaserede metoder kan astrologien naturligvis 
efterprøves af den, som sætter sig ind i dens principper og 
metoder. 


Hvornår er man født ? 
Fødselstidspunktet er til stadighed et diskussionspunkt blandt 
astrologer og astrologiske studerende. Der er her navnlig tre 
vitale spørgsmål, som dukker op og som må besvares. De 
lyder: 

A. Hvad, hvis man fødes for tidligt ? 

B. Hvornår er man egentlig født & 

C. Hvad nu hvis uret gik forkert ? 


Vi vil tage spørgsmålene et for et og besvare dem: 


A. FØDT FOR TIDLIGT 
Selve udtrykket født for tidligt må afføde et nyt spørgsmål: 
For tidligt — i forhold til hvad ?” 

At være født for tidligt vil altid være i forhold til det almin- 
deligt forventede — og det vil almindeligvis sige den statistiske 
norm, der angiver et normalt svangerskabs periode, dvs de ni 
måneder. 


Det er dog ganske få, der bliver født lige præcis ni måneder 
efter undfangelsen. Faktisk er der vide rammer for, hvad der 
lægeligt bliver betragtet som en normal svangerskabsperiode. 

Spørgsmålet er for astrologen dog helt akademisk, idet man 
er født, når man er født — uanset de ydre omstændigheder ved 
selv fødslen og tidspunktet herfor. 

Oven i købet vil særlige og ekstreme omstændigheder ved 
fødslen ofte kunne ses i horoskopet og dermed være med til at 
give astrologen mulighed for at fastlægge tidspunktet nøjagtigt. 


B. HVORNÅR FØDT 

Selve det at blive født indebærer en længere proces med 
adskillige stadier undervejs. 

Der er en stående diskussion, også blandt praktise-rende 
astrologer, om hvilket stadium af fødselsprocessen, der kan 
regnes for det afgørende for tidtagningen. 

Der kan opregnes følgende markante stadier under fødslen: 


. Veerne begynder 

. Fostervandet går 

. Presseveerne begynder 

. Fosteret ses i fødselsåbningen 
. Fosterets hovede er ude 

. Fosteret er helt ude 

. Det første åndedrag / vræl 

. Navlestrengen klippes over 

. Banet får sit første måltid 


ODO HNMSEROQODD mm 


Ud over disse konkrete stadier, findes der også andre argu- 
menter. På baggrund af Helen Wambergs regressions-tera- 
peutiske arbejde kan fødslen anskues på en helt anden måde. 
Der er redegjort herfor i hendes bog, der på dansk hedder 
Livet før livet. 

Ifølge Wamberg er vores fødsel ikke blot en fysiologisk 
begivenhed, men tillige en åndelig begivenhed. Flere af hendes 
klienter har haft en oplevelse af at være et selvstændigt ikke- 
fysisk væsen, der knytter sig endeligt til fosteret kort før den 
fysiske fødsel. Forud herfor har der ikke været en fuldstændig 
entydig sammensmeltning mellem ånd og legeme. 

Denne synsvinkel svarer tankevækkende til den almindelige 
astrologiske erfaring med korrektion. Her er det yderst almin- 
deligt, at fødslen skal korrigeres knap ti minutter baglæns i tid. 

Selv diskussionen er dog til praktisk astrologisk brug nær- 
mest af akademisk karakter. Den almindelige holdning er: Man 
er født, når man er født — uanset de indtrufne omstændigheder 
omkring fødslen. 


C. URET GÅR FORKERT 

Der kan opregnes en række fejlkiler omkring den konkrete 
tidtagning ved fødslen. Disse må vi se i øjnene som praktise- 
rende astrologer. Der vil typisk være tre former for usikkerhed: 


a. Uret taber eller vinder. 

b. Fejlerindring, fordi tiden bliver skrevet ned længe 
efter den faktisk indtrufne fødsel. 

c. Tidtageren er sjusket eller uengagetet heri. 


Der findes i praksis adskillige eksempler på forkert tidtagning 
— men det hører dog ikke til det almidelige billede. Faktisk er 
det relativt sjældent, at den officielle tidtagning er graverende 
forkert. Dette betyder helt konkret, at horoskopet skal kotrige- 
res hele eller halve timer, før det er korrekt. 

Til gengæld kan astrologisk praksis tilføje et par andre 
typiske fejlkilder til listen af usikkerheder. Og disse er begge af 
menneskelig aft: 

d. Symmetriske fejl. 

(der huskes f.eks fejl af kvart over og kvatt i) 
e. AM/PM fejl. 

(der huskes f.eks fejl af ni morgen og ni aften) 


Endelig må vi som astrologer fraråde, at klienten forlader sig 
på mødrene eller fædrene hukommelse her mange år efter 
fødslen. Dels er moderen normalt optaget af alt andet end 
at se på klokken i fødselsøjeblikket. Dels kan fødselstiden let 
forveksles med andre tidspunkter — f.eks søskendes fødselstid. 
Herudover kan hukommelsen spille een et puds, hvor 
tidspunktet går hen og bliver en god familiehistorie, der bliver 
genfortalt ved mange lejligheder. Dermed fæstes der ofte stor 
lid til dette genfortalte tidspunkts nøjagtighed. Det kan dreje 
sig om at skoleinspektøres datter blev født i ti-frikvarteret. El- 
ler at den nærliggende kirkes klokker faldt i slag ved fødslen. 
Men selv disse gode historier kan godt være et kvatter eller 
en halv time forkert. Det bliver historien jo ikke mindre god af 
— men til astrologisk brug bliver tidspunktet for unøjagtigt. 
Der kunne også nævnes andre og mere specielle fejlkilder. 
Sammenfattende må vi dog fra praksis slå fast, at danske jorde- 
mødre er et yderst pligtopfyldende og vederhæftigt folkefærd. 
Og de officielle tidtagninger er generelt langt de mest tro- 
værdige og brugbare til astrologisk arbejde — på trods af alle 
tænkelige fejlkilder. 

Aksekorrektion 


Dette kapitel giver en kort indføring i korrektionens svære 
kunst. Denne disciplin er vanskelig og kræver erfaring med 
tydning af horoskoper. Der kan dog med dette forbehold gives 
visse simple retningslinier. 


Korrektionsmetoder 
Egentlig er der kun een måde til at korrigere et horoskop på 
— og det er at indjustere overensstemmelsen mellem ho-rosko- 
pets mønster og de faktisk indtrufne begivenheders mønster i 
tid og aft. 

Derimod findes der flere astrologisk anerkendte me-toder 
til at opnå dette mål. Der er typisk tre foretrukne: 


I. Kindig-korrektion 
II. Naibod-korrektion 
III. Akse-korrektion 


Hver af disse typiske former har deres egne fordele og ulem- 
per — ligesom der tilsvarende er hede fortalere for hver og een 
af metoderne. Kort beskrevet går de ud på følgende: 


KUNDIG-KORREKTION 

Metoden er en ret ny vej til korrektion af et fødsels-horo- 
skop. Den er opkaldt efter en moderne astrolog her fra det 20. 
århundrede, Heinrich Kundig. 

Metoden er baseret på den matematiske sammenhæng mel- 

lem horoskopets faktorer. Herudfra beregnes visse snit”, der 
angiver de mulige fødselstider. Der opereres på denne måde 
med et relativt lille antal muligheder for korrektion, som så må 
undersøges for deres overensstemmelse med sættet af begi- 
venhedetr i den givne klients horoskop. 

Adskillige praktiserende astrologer sværger til meto-den, 
der for dem giver gode resultater. 

Derudover verserer der en ret ophedet debat for og imod 
denne metode. Argumenterne er dog oftest af følelses-ladet 
karakter. 


NAIBOD-KORREKTION 

Denne metode er den traditionelle, opkaldt efter Valen- 
tin Naibod, en tysk astrolog fra 1500-tallet. Man undersøger 
bestemte begivenheder ved at fremskrive horoskopet til det 
angivne tidspunkt. Dermed får man mulighed for en ganske 
nøje undersøgelse af de angivne begivenheders horoskopmæs- 
ssige konsekvenser. 

Progressions-horoskopet suppleres med Transit-horoskop 
og undertiden Solar, Lunar eller 'Tertiær-horoskoper. Man 
kommer altså i praksis til at jonglere med mindst to-tre ho- 
roskoper og deres samspil. Det er indlysende, at dette kræver 
betydelig erfaring i tydning. 

Metoden er nøjagtig og god, men anses blandt praktise- 
rende ofte for unødigt omstændelig og arbejdskrævende. Med 
fremkomsten af billige computere med stor regnekraft, er 
denne indvending for en stor del gledet i baggrunden. 


AKSE-KORREKTION 

Denne metode er faktisk en stærk forenkling af Valentin 
Naibods metode. Den er baseret på, at astrologen blot tager 
de allermest nødvendige faktorer i betragtning og så at sige 
springer resten over. 

De mest markante faktorer fra både Progressions-horo- 
skop og 'Transit-horoskop trækkes frem som udslaggivende. 
Dette gør metoden hurtig at lære og rimeligt ukompliceret at 
anvende. 

Den her opnåede træning i korrektion og tydning til korrek- 
tionsbrug anses iøvrigt for at være en nyttig pædagogisk genvej 
til at lære at tumle Progressions-metoden i fuldt omfang. 

I det følgende gennemgås alene metoden til Akse-korrek- 
tion. 


Simpel aksekorrektion 
Forudsætningerne for at kunne begynde at arbejde med denne 
metode er følgende: 


1. gennemført grundkursus i astrologi 
2. helst også et videregående kursus i astrologi 


Pensumkravene hertil kan ses beskrevet i Anbefalet pensum for 
den astrologiske Grunduddannelse, som er en SAFA-rapport fra 
1989, der i dag ikke udgives længere, men må søges i bibliotek. 


Korrektions-metoden er baseret på den enkle kendsgerning, at 
ikke alle afgørende begivenheder i et menneskes liv vil påvirke 
horoskopet og fødselstidspunktet mærkbart. 

Derfor må begivenheder i klientes liv sorteres lidt til kor- 
rektionsbrug. Det kan til den ende være en fordel at astrolog 
og klient mødes og sammen uddyber de angivne begivenhe- 
ders karakter eller forløb. 

Overordnet kan man sige, at de begivenheder, der påvirker 
fødselstidspunktet mærkbart, de udløses navnlig af to faktorer: 

A. Progtesserende akser - 
i aspekt til fødselshoroskopets planeter 


B. Transiterende planeter - 
i aspekt til fødselshoroskopets akser 


Årsagen til, at netop disse to typer faktorer fremhæves, er 
følgende: 

For det første er aksernes placering i horoskopet direkte 
afhængig af fødselstidspunktet. Akserne er derfor de mest 
følsomme områder at betragte ved en korrektion. 

For det andet er de simple at anvende i praksis, fordi de 
er markant placeret og flytter sig regelmæssigt. Deres nøjere 
betydning vil blive beskrevet nedenfor. 


Progresserende akser 

Aksernes progression — eller de progressive aksers bevægelse 
— er begge lovmæssige. MC-aksens bevægelse er imidlertid 
den mest regelmæssige og derfor den simpleste at have med at 
gøre. Dens bevægelse er ca een grad om året. 

Matematisk og astronomisk set er dette ikke helt korrekt, 
men ofte tilstrækkeligt til at muliggøre en grovkorrektion in- 
denfor plus/minus 2-3 minutter. 

Det må her nævnes, at der hersker en del diskussion blandt 
professionelle astrologer om, hvilken eksakt metode til korrek- 
tion, der er den mest effektive. 

For begynderen må det derfor tilrådes at man nøjes med at 
lære sig een af dem — for så senere med dette bagland i orden 
at vove sig ud i sammenlignende undersøgelser af disse kon- 
kurrerende metoder til korrektion. Hvis man prøver at gabe 
over flere metoder samtidig, uden at kende i hvert fald den ene 
godt, så er en stigende forvirring helt sikker. 


15 


Horoskopets korrektion 


MC-aksen — også kaldet meridianen — svarer geografisk til 
den længdegrad, der går ned gennem det sted, man er født. 
Dens bevægelse afhænger derfor stort set kun af Jordens rota- 
tion — og derfor er den meget regelmæssig i sin bevægelse. 

Astrologisk er MC-aksen en meget markant begiven-heds- 
akse, hvilket gør den yderligere interessant at betragte. Planeter 
i aspekt til denne akse vil derfor altid udløse en eller anden 
begivenhed, der er af vigtighed for nati (fagbetegnelsen for 
den person, horoskopet er stillet for). 

Dette er den rent astrologiske begrundelse for denne fak- 
tors store effektivitet i tydnings- og korrektionsarbejdet. 

Begivenheder, der udløses via MC-aksen vil altid tage farve 
af den planet, der i aspekt udløser begivenheden. Dette gæl- 

der, hvad enten nati oplever at begivenheden har positiv eller 
negativ karakter. 


ASPEKTTYPER 

Aspekter til MC-aksen er betydningsfulde. Aspekt-typen 
fortæller om arten af denne betydning. 

Konjunktionen er det stærkeste aspekt, to faktorer kan 
danne til hinanden. Derfor vil konjunktionen (360 grader) 
have første prioritet, når aspekterne undersøges. Dens virk- 
ning varierer iøvrigt efter de involverede planeter. Er planeten 
problematisk, er konjunktionen det også. Er planeten gunstig, 
er konjunktionen det også. 

Det, der her skal undersøges, er konjunktioner mellem pro- 
gressv MC-akse og fødselshoroskopets planeter. Dette vil give 
den primære korrektionsmulighed. 

Kvadratet er det næststærkeste aspekt. Det er et konflikt- 
aspekt, hvorfor begivenhederne gerne virker vanskelige el- 
ler besværlige for personen selv. Måske kulminationen på en 
længerevarende konfliktsituation. 

Oppositionen, som også er et konfliktaspekt, giver faktisk 
sig selv, når talen er om akser. For en konjunktion i den ene 
ende af en akse vil være en naturlig opposition til den anden 
ende af aksen. 

Dermed bliver konjunktionen med en akse, via oppositio- 
nen til den anden ende af aksen, til en meget kraftigt virkende 
korrektionsfaktor. Man kunne godt kalde dette et naturligt 
dobbelt-aspekt”. 


Akse-aspekter til planeter 
Til praktisk korektionsbrug kan her angives en lille række ko- 
deord, der har vist sig effektive. 

Alle kordeordene er ment som tankefrø, der gennem per- 
sonlig tilegnelse og anvendelse vil vokse sig til en sværm af 
synonymer — dvs ord, der betyder det samme, men som har en 
eller anden sproglig nuance, der kan virke rigtigere at benytte i 
den konkrete situation. 

En nuancering, der bl.a. kan anvendes, når man ser på det 
hus, planeten hersker over i det faktiske horoskop, der skal 
korrigeres. Betydningen af dette hus vil gerne være ganske 
mærkbar i de indtrufne begivenheder i personens liv — som 
f.eks. konkrete omstændigheder før, under eller efter begiven- 
heden. Dette fører imidlertid for vidt at gennemgå nærmere 
her. 


SOLEN 

Angiver en periode med øget selvstændighed og selvbevidst- 
hed. Kan ejendommeligt nok være mindre tydelig, end man 
måske skulle forvente. Angiver også en periode i medvind 
og med foprejsning”. Det samme gælder, hvis der er alvorlige 
spændinger til Solen, men da er forløbet besværligt og pro- 
blemfyldt. 


MÅNEN 

Angiver en periode med skift i bopæl og/eller andre omskif- 
teligheder på et mere fysisk og socialt plan end Solen. Kan 
angive ændringer i familien på en eller anden måde. Perioden 
kan direkte have med Moderen og hendes funktion i hjemmet 
at gøre. 


MERKUR 

Angiver en periode, der er præget af en eller anden form for 
skolegang og uddannelse, gerne supplerende uddannelse. Kan 
desuden have med udgivelse af skriftligt materiale at gøre, 
f.eks. artikler, bøger eller vigtige meddelelser. 

VENUS 

Angiver en periode, der kan være præget af kærlighed og der- 
med måske ændringer i parforhold. Kan navnlig forventes i en 
mands horoskop — men ikke kun der. Kan dog også have med 
selvfølelsen at gøre — og kan i den sammenhæng betyde en 
periode, hvor personlig udvikling vil være meget begunstiget. 
Visse åndelige gennembrud kan i særlige tilfælde ses her, f.eks 
glimt af indre evner. 


MARS 

Angiver en periode, der hyppigst har med ændringer i arbejds- 

forhold at gøre. Angiver generelt en aktiv periode, der bl.a. kan 
betyde opgør med omverdenen — det være sig familie, arbejds- 
kammerater eller andre. Vil i en kvindes horoskop ofte betyde 

visse ændringer i partnerskab og parforhold. 


JUPITER 

Angiver en periode, der ejendommeligt nok kan være svær 
at spore betydningen af. Måske fordi tingene blot flasker sig 
bedre end ellers. Kan dog også betyde rejse eller ændring i 
studieforhold — gerne i juridisk eller filosofisk retning. 


SATURN 

Angiver en periode med status og oplevelse af begrænset 
vækst. Det være sig eksamensperioder i skolegangen eller i 
livet selv. Ofte vil der blive truffet markante afgørelser, bl.a. i 
hjemmet, hvor en periode slutter og en ny begynder. Kan have 
direkte med faderens funktion i hjemmet at gøre. 


URANUS 


Angiver en periode, hvor der sker en nyorientering af livet. 
Nye ideer og tankebaner dukker op, hvor en helt ny livsbane 

tegner sig. En følelse af frihed følger ofte her. Har ofte med 
studiers påbegyndelse, skift eller afslutning at gøre. Har spe- 
cielt med astrologi som fag at gøre. 


NEPTUN 

Angiver en periode, der ofte kan være svær at fastslå den 
præcise betydning af. Den kan være præget af distance til om- 
verdenen, af isolation og ensomhed. Måske giver dette anled- 
ning til øget indtagelse af stimulanser, bedøvelses-midler eller 
medicin. Det kan også være, at en længere periode med disse 
ting stopper her. Ofte skilles man fra nære venner eller familie 
for en periode. Adskillelsen kan af og til skyldes sygdom. 


PLUTO 

Angiver en periode med mærkbare forandringer i livet (hvis 
ikke, så er korrektionen ikke rigtig). Forandringerne kan være 
på et ydre plan eller et indre. Det kan være boligskift, jobskift, 
miljøskift osv. Det kan være indre krise og måske begyndende 
indre udvikling gennem psykoterapi el.lign. Aspektets tolkning 
er meget afhængig af personens arbejde med sig selv — for 
hvis der forud har været en periode hermed, kan aspektet virke 
som en længe ventet udfrielse af et gammelt fængsel. 


Transiterende planeter 
Planeter, der i transit går hen over fødselshoroskopets akser, 
har alle en vis vigtighed. Imidlertid bevæger alle de små pla- 
neter sig så hurtigt, at deres virkning som oftest kun er af helt 
forbigående att. 

Når der til korrektionsbrug anvendes transiterende planeter, 
tænkes der altid blot på de yderste, store planeter — fra og med 
Saturn — dvs: Saturn, Uranus, Neptun og Pluto. 

Disse planeters transit hen over akserne vil til gengæld altid 
udløse begivenheder i personens liv. 

Hvilke af disse planeter, der så er mest effektiv i så hense- 
ende, afhænger af horoskopets sammensætning i øvrigt. Her 
vil navnlig herskerskab over de tegn, som akserne falder i være 
vigtig (især Ascendanten). Ellers kan også herskerskab over 
Solen eller Månen være betydningsfuldt. Bestemmelsen heraf 
kan være noget kompleks og udelades her i denne introduk- 
tion. 

Aten af disse store planeter kan være den mest effektive, 
betyder imidlertid ikke, at de øvrige tre ikke virker. Det angiver 

blot, hvilken, der kan være mest givende at betragte til korrek- 
tionsbrug. 

Dette hænger mere sammen med klienten end med horo- 
skopet, for korrektionen er afhængig af den konkrete klients 
hukommelse for historiske data. Ved at udpege den mest 
effektive faktor, er der langt større chance for, at klienten kan 
huske, hvad der er sket i vedkommendes liv i den periode 
— hvilket indlysende nok giver en sikrere korrektion, da der 
hermed ofte vil være mere end én situation, der kan fastlægges 
astrologisk herigennem. 


Forskel på akserne 

Akserne virker ikke helt ens ved korrektion. Forskellen ved 
de store planeters transit hen over akserne ligger indbygget i 
aksernes egen betydning: 


MC-AKSEN påvirker hele en persons virketrang og lyst til at 
være aktiv i samfundet — samt hele personens hjemmeliv. Som 
helhed er MC-aksen meget konkret og begivenheds-orienteret. 


ASC-AKSEN påvirker især personens opfattelse af sig selv 
samt forholdet til andre mennesker i almindelighed. ASC-ak- 
sen er langt mere subjektiv i sin virkning og angiver ger-ne 
tilstande i sindet. 


De begivenheder, der udløses ved de store transitters kontakt 
med akserne afspejler desuden planeternes specielle egenska- 
ber og væsen. De før angivne kodeord herfor kan uden videre 
anvendes her. 

Konjunktions-aspektet (og dermed den naturlige opposi- 
tion til den anden ende af aksen) er her det vigtigste og kraf- 
tigst virkende, men også kvadrat-aspektet er anvendeligt til 

korrektionsbrug. Trigoner og sekstiler er som regel sværere for 
klienten at erindre sig virkningen af. 

Transitternes virkning er følelig en grad eller to før og efter 
den eksakte konjunktion. Men som hovedregel indtræffer de 
afgørende begivenheder indenfor plus/minus en halv grads 
nøjagtighed på aspektet. 

Pluto er normalt den kraftigst virkende transit-planet til 
korrektionsbrug. Men også Uranus og Neptun er følelige. 
Dette bundet i, at disse ydre planeter er brohoveder til dybere 
lag i sindet — hvorfor de oftest vil foranstalte for-styrrelser i 
vore vante baner. Og dét kan vi alle erindre os. 

Og derfor kan klienter gerne huske de begivenheder, der 
involverer Pluto, Uranus og Neptun, ganske tydeligt fra deres 
livshistorie. 


Metodens fordele 
Metoden til korrrektion efter akse-aspekter ejer visse store 
fordele. 

For det første kræver den ikke de helt store beregninger for 
at kunne anvendes. Ved de store planeters transit er opslag i en 
tabel ofte helt tilstrækkeligt. 

For det andet er den meget enkel at anvende, da den grafisk 
er meget tydelig. Det er ofte muligt umiddelbart at se, hvor de 
mulige korrektionsbegivenheder ligger i horoskopet udfra den 
progressive flytning af MC med ca 1 grad om året. 

For det tredje giver disse fordele en ekstra fordel i og med, 
at det er muligt at lave korrektionen i samråd med klienten 
— på den måde, at det er astrologen, der spørger: "Hvad skete 
der i dit liv, da du var så og så gammel?” 

Dette giver ofte både en enkel korrektion og en meget præ- 
cis korrektion. For det er jo ikke sikkert, at de begivenheder, 
der umiddelbart har fæstet sig i klientens hukommelse også er 

de astrologisk mest følsomme til korrektionsbrug. 

Det kunne eksempelvis være en progressiv planet i kon- 
junktion med en radix-planet, der udløste begivenheden 
— hvilket ikke ville give mulighed for korrektion, da flere timers 
afvigelse i fødselstidspunktet ville være uden betydning for 
begivenhedens indtræffen. 


Metodens ulemper 
ULEMPE NR.1 ved den beskreven metode til korrektion op- 
står navnlig ved specielle horoskoptyper. 

Man kan som tommelfingerregel sige, at denne metode er 
nyttig i 3 ud af 4 horoskop-korrektioner. Man kunne kalde den 
en ”barfods-korrektion” — opkaldt efter de kinesiske barfods- 
læger og deres enkle, men effektive metoder — idet den kan 
håndtere de mest almindeligt forekommende korrektions-si- 
tuationer. 

De sidste 25% af tilfældene kræver nøjere analyse af pro- 
gressions-horoskoper og måske endda transit-horoskoper 
— hvilket er langt mere arbejdskrævende og kræver en langt 
større astrologisk træning at finde rundt i. 

Det kan dreje sig om horoskoper, hvor alle planeter er i før- 
ste og tredje kvadrant, hvorved der ikke i personens normale 
levetid dannes konjunktionsaspekter med den progressive MC- 
akse. Disse er jo ellers så dejligt tydelige at korrigere efter. 

Man kan så sætte sin lid til kvadrat-aspekter. Men hvis 
planeterne nu ligger sådan, at heller ikke kvadrat-aspekter dan- 
nes i personens levetid — ja, så er der problemer med denne 
metode. For så er det ikke sikkert, at der for klienten er lettil- 
gængelige begivenheder, der er markante nok til en korrektion 
af fødselstiden. 

Det kan så blive nødvendigt at anvende ASC-aksens pro- 
gression. Dels er den dog lidt mere besværlig at anvende, da 

den ikke bevæger sig jævnt. Værre er, at dens virkninger ofte 
opfattes meget subjektivt som indre tilstande hos klienten, Det 
gør, at vedkommende som regel ikke tillægger disse perioder 

i livet markant betydning — man havde det blot generelt ad 
Hækkenfeldt til f.eks. 

Hvis man på denne vis kommer i vanskeligheder vil man 
måske ty til de store planeters transit over akserne som den 
primære korrektionsmulighed. Her opstræder den ulempe, at 
disse planeter ofte går hen over samme sted tre gange (eller 
måske endda fire-fem gange). Og så skal man jo til at vælge, 
hvad den udslaggivende gang er for én. 

En god tommelfingerregel er, at hvis en stor transit går hen 
over en akse tre gange, så er det gerne TREDJE GANG, der er 
den udslaggivende. Første gang medfører ofte visse nye idéer, 
anden gang giver visse følelsesmæssige for-andringer, men 
først tredje og sidste gang udløses den faktiske begivenhed. 
Der er dog undtagelser til denne hovedregel. 

Gerne er det dog sådan, at det så er første gang, der så er 
den udslag-givende. Og det vil da være generelt sensitive men- 
nesker, der reagerer sådan. Det er uhyre sjældent, at det er den 
anden (og retrograde) gang, der udløser begivenheden. Men 
man skal nu aldrig sige aldrig. Vi har med mennesker at gøre, 
og eksakte regler må ofte vige for rene tommelfingerregler. 


ULEMPE NR. 2 ved den beskrevne metode er, at den er svær 
at gøre helt og aldeles sekundnøjagtig. 

Nøjagtighed er iøvrigt et kildent punkt i korrektions-sam- 
menhæng, for hvor nøjagtig behøver man at være? Tommel- 
finger-reglen siger, at en nøjagtighed i fødselstidspunktet på 
plus/minus et minut eller to er alt rigeligt. 

Problemet med korrektionens nøjagtighed bunder i: Hvad 
skal man bruge horoskopet til ? Hvis formålet er meget nøjag- 
tige forudsigelser på dato — ja, så slipper man ikke uden om en 

væsentlig finere nøjagtighed, end denne metode kan give. Men 
hvis formålet er at angive perioder indenfor hele og halve år, 
hvor bestemte indflydelser er aktive, så er en simpel aksekot- 
rektion ganske udmærket og anvendelig. 

Det drejer sig altså ikke om at få en matematisk nøjagtig- 
hed, men en til formålet anvendelig nøjagtighed. 

Akse-korrektionen er som metode altså god til en korrek- 
tion, hvor det blot er nødvendigt at fastlægger året, hvor en 
begivenhed indtraf — og hvor det at fastlægge måneden i året 
ville være at skyde over målet. 


Konklusion 

Til brug for almindelig fastlæggelse af et korrekt fødselsho- 

roskop er akse-korrektionen tilstrækkelig — for til dette er en 
nøjagtighed i fødselstiden på plus/minus 2-3 minutter fuldt 

brugbar. 

Det svarer til en grads nøjagtighed for aksernes fast-læg- 
gelse. Og dette er igen fuldt tilstrækkeligt til f.eks. at afklare de 
fleste specielle situationer, hvor MC eller ASC ligger og vipper 
omkring skillelinien mellem to tegn. 

Hvis man derimod er velbevandret i astrologien og desuden 
ønsker en virkelig detaljerig tydning og pinligt nøjagtig forudsi- 
gelse — ja, så slipper man næppe uden om det væsentligt større 
arbejde, det er at anvende fuldt optegnede progressiv- og 
transithoroskoper til korrektionsbrug. Her må man henvise til 
Sigvard Mahler Dams værk Åszrologisk korrektion. 

